turjo4nis/wikipedia-bn-dump-20250701 huggingface dataset:
আমীরা শাহ

আমীরা শাহ (জন্ম: ২৪শে সেপ্টেম্বর ১৯৭৯) হলেন একজন ভারতীয় উদ্যোক্তা এবং মুম্বইয়ে অবস্থিত প্যাথলজি সেন্টারের একটি বহুজাতিক চেইন মেট্রোপলিস হেলথ কেয়ারের (সাতটি দেশে শাখা রয়েছে) প্রধান নির্বাহী কর্মকর্তা। তিনি মহানগর হেলথ কেয়ারের প্রতিষ্ঠাতা ও উক্ত প্রতিষ্ঠানের চেয়ারম্যান ড. সুশীল শাহের মেয়ে। ওয়ার্ল্ড ইকোনমিক ফোরাম তাঁকে ২০১৫ সালের "ইয়ং গ্লোবাল লিডার" হিসাবে সম্মানিত করেছে। তিনি ২০১৭, ২০১৮ এবং ২০১৯ সালে ফরচুন ইন্ডিয়ার "ব্যবসায়ে সবচেয়ে ক্ষমতাধর নারী" তালিকায় স্থান পেয়েছিলেন। ফোর্বস ইন্ডিয়া তাঁকে "টাইকুন অফ টুমরো" তালিকায় স্থান দিয়েছিল।

প্রারম্ভিক জীবন 
আমীরা শাহ ১৯৭৯ সালের ২৪শে সেপ্টেম্বর তারিখে ভারতের মহারাষ্ট্রের মুম্বইয়ে জন্মগ্রহণ করেছিলেন। তাঁর বাবা ড. সুশীল শাহ একজন প্যাথলজিস্ট এবং তাঁর মা ড. দুরু শাহ একজন স্ত্রীরোগ বিশেষজ্ঞ। তিনি মুম্বইয়ের চিকিৎসকদের একটি পরিবারে জন্মগ্রহণ করেছেন। তাঁর বড় বোন অপর্ণা শাহ একজন জেনেটিক বিশেষজ্ঞ। তিনি এইচআর কলেজ অফ কমার্স অ্যান্ড ইকোনমিক্স-এর জুনিয়র কলেজে বাণিজ্য বিভাগে পড়েছেন। তিনি ইউনিভার্সিটি অব টেক্সাস অ্যাট অস্টিন থেকে ফাইন্যান্স ডিগ্রি অর্জন করেছিলেন। তিনি নিউইয়র্কে গোল্ডম্যান স্যাক্‌সের সাথে কাজ করেছেন। পরে, তিনি হার্ভার্ড বিজনেস স্কুল থেকে অউনার-প্রেসিডেন্ট ম্যানেজমেন্ট প্রোগ্রাম শেষ করেছেন। শাহ শিল্পের একজন মুখপাত্র এবং বিভিন্ন জাতীয় ও আন্তর্জাতিক ফোরামে, শিল্প ইভেন্ট এবং সম্মেলনে বক্তা হিসাবে বক্তব্য পেশ করেন । তিনি ইন্ডিয়ান ইনস্টিটিউট অব ম্যানেজমেন্ট আহমেদাবাদ, হার্ভার্ড বিজনেস স্কুল, টেড এবং সিআইআই দ্বারা আয়োজিত অনুষ্ঠানগুলোতে বক্তব্য রেখেছেন।

পেশা 
তিনি ২০০১ সালে তাঁর বাবার প্যাথলজি ব্যবসা-মেট্রোপলিস ল্যাবে কাজ শুরু করেন। পরবর্তী সময়ে তিনি এই একক ডায়াগনস্টিক ল্যাবকে (যার আয় ছিল প্রায় ১.৫ মিলিয়ন ডলার এবং যেখানে প্রায় ৪০ জন কর্মচারী কাজ করতেন) একটি মেট্রোপলিস হেলথ কেয়ারে রূপান্তরিত করেছিলেন, যাদের বর্তমানে ১২৫টি ডায়াগনস্টিক ল্যাবের বহুজাতিক চেইন রয়েছে , যা ৯০ মিলিয়ন ডলার উপার্জন করে এবং যেখানে প্রায় ৪,৫০০ জন কর্মচারী কাজ করেন। তিনি ২০১৯ সালের এপ্রিল মাসে সফলভাবে এই সংস্থাকে সামনে থেকে নেতৃত্ব দিয়েছেন। তিনি মারিকো কেয়া এন্টারপ্রাইজ লিমিটেডের একজন বোর্ড সদস্য ছিলেন এবং মেট্রোপলিস হেলথ কেয়ার লিমিটেডের ব্যবস্থাপনা পরিচালক হিসাবে দায়িত্ব পালন করছেন।

শাহ ইন্ডিয়ান অ্যাসোসিয়েশন অফ প্যাথলজি ল্যাবরেটরিজ-এর (আইএপিএল) সচিব এবং ২০১২ সালে ফেডারেশন অফ ইন্ডিয়ান চেম্বারস অফ কমার্স অ্যান্ড ইন্ডাস্ট্রির (এফআইসিসিআই) স্বাস্থ্যসেবা কমিটির সহ-সভাপতির দায়িত্ব পালন করেছেন।

তথ্যসূত্র

বহিঃসংযোগ 
 

১৯৭৯-এ জন্ম
মুম্বইয়ের ব্যবসায়ী
জীবিত ব্যক্তি
২১শ শতাব্দীর ভারতীয় নারী ব্যবসায়ী
মহারাষ্ট্রের নারী ব্যবসায়ী
হার্ভার্ড বিজনেস স্কুলের প্রাক্তন শিক্ষার্থী
২১শ শতাব্দীর ভারতীয় ব্যবসায়ী
ইয়াগনা শেঠী

ইয়াগনা শেঠী, হলেন একটি ভারতীয় অভিনেত্রী, যা কন্নড় সিনেমায় কাজের জন্য পরিচিত। তিনি ২০০৭ সালের চলচ্চিত্র অন্দু পৃথ্বী কাদে, ছবিতে তার অভিষেক হয়েছিল। তারপর তিনি এদ্দেলু মঞ্জুনাথ ছবিতে অভিনয় করেন, যার জন্য তিনি ফিল্মফেয়ার পুরস্কারের বিশেষ পুরস্কার জিতেছিলেন। তিনি সুগ্রীব (২০১০) এবং অলাইড নামানে ইলে বান্দে সুমনে (২০১১) ছবি দুটিতে অভিনয় করে সকলের দৃষ্টি আকর্ষণ করতে পেরেছিলেন।  অবজ্ঞাপূর্ণ ও গুরুতর চরিত্রে অভিনয় করার জন্য খ্যাত, তিনি লাভ গুরু (২০০৯), কল্লা মল্লা সুল্লা (২০১১) এবং উলিদাবারু কান্দেন্দে (২০১৪) এর মতো অন্যান্য সমালোচনামূলক এবং বাণিজ্যিক সাফল্যমন্ডিত ছবিতে অভিনয় করে যাচ্ছিন।  তিনি ২০১৬ সালে ভারসধারা দিয়ে টেলিভিশনে আত্মপ্রকাশ করেছিলেন।

জীবনের প্রথমার্ধ 
ইয়াগনা শেঠী জন্ম কর্ণাটকের কুড়েমুখের তুলুভা সম্প্রদায়ের উমেশ শেঠি এবং জয়ন্তী শেঠির ঘরে। তাঁর তিন ভাইবোন - মহলক্ষ্মী, গায়ত্রী এবং অশ্বিনী রয়েছে। তিনি পানাম্বুরের কেন্দ্রীয় বিদ্যালয়ে পড়াশোনা করেছেন, তারপর মঙ্গালোরের এসডিএম কলেজে স্নাতক (বিবিএম) কোর্স এবং পরে মণিপাল বিশ্ববিদ্যালয় থেকে ফাইন্যান্সে স্নাতকোত্তর (এমবিএ) অর্জন করেন ।

চলচ্চিত্রের তালিকা

ফিল্মস

টিভি 
 বরসধারা (২০১৬–২০১৭)

তথ্যসূত্র

বহিঃসংযোগ 
 

ভারতীয় টেলিভিশন অভিনেত্রী
২১শ শতাব্দীর ভারতীয় অভিনেত্রী
ভারতীয় চলচ্চিত্র অভিনেত্রী
ফিল্মফেয়ার পুরস্কার দক্ষিণ বিজয়ী
জীবিত ব্যক্তি
তামিল চলচ্চিত্র অভিনেত্রী
কন্নড় চলচ্চিত্র অভিনেত্রী
তুলু ব্যক্তি
তেলুগু টেলিভিশনের অভিনেত্রী
পদ্মশ্রী ওয়ারিয়র

পদ্মশ্রী ওয়ারিয়র যুক্তরাষ্ট্র শাখার এনআইও (গাড়ি প্রস্তুতকারক জোম্পানি) এর প্রাক্তন প্রধান নির্বাহী কর্মকর্তা পাশাপাশি এর পরিচালনা পর্ষদের একজন সদস্য। এই ক্ষমতাবলে তিনি এনআইওর স্বায়ত্তশাসিত বৈদ্যুতিক যানবাহনের মস্তিষ্ক এবং সামগ্রিক ব্যবহারকারীর অভিজ্ঞতার জন্য দায়বদ্ধ ছিলেন। এর আগে তিনি মোটোরোলা এবং সিসকোতে বরিষ্ঠ কার্যনির্বাহী পদে অধিষ্ঠিত ছিলেন।

প্রারম্ভিক জীবন 
ইয়েলেপেড্ডি পদ্মশ্রী ভারতের দক্ষিণাঞ্চলীয় রাজ্য অন্ধ্র প্রদেশের বিজয়ওয়াড়া শহরে জন্মগ্রহণ করেছেন এবং সেখানেই তিনি তাঁর শৈশব অতিবাহিত করেছেন। তিনি একটি হিন্দু তেলুগু পরিবারে জন্মগ্রহণ করেছেন। তিনি বিজয়ওয়াড়ার শিশুদের মন্টেসরি স্কুল এবং মারিস স্টেলা কলেজ থেকে স্কুল জীবনের পড়াশোনা সম্পন্ন করেছেন। ওয়ারিয়র ১৯৮২ সালে ভারতীয় প্রযুক্তিবিদ্যা প্রতিষ্ঠান দিল্লি থেকে রাসায়নিক প্রকৌশল বিষয়ে স্নাতক ডিগ্রি অর্জন করেছিলেন। তিনি কর্নেল বিশ্ববিদ্যালয় থেকে রাসায়নিক প্রকৌশল বিষয়ে স্নাতকোত্তর ডিগ্রি অর্জন করেছেন।

পেশা 
ওয়ারিয়র ১৯৮৪ সালে মোটোরোলা-তে যোগদান করেছিলেন। তিনি ২৩ বছর ধরে সে সংস্থার সাথে সংযুক্ত ছিলেন; তিনি কর্পোরেট ভাইস-প্রেসিডেন্ট এবং মটোরোলার এনার্জি সিস্টেমস গ্রুপের জেনারেল ম্যানেজার এবং সেমিকন্ডাক্টর প্রোডাক্ট সেক্টরে কর্পোরেট ভাইস-প্রেসিডেন্ট এবং মুখ্য  প্রযুক্তিবিদ্যা আধিকারিক হিসাবে কাজ করেছেন। মোটরোলার সিটিও হওয়ার আগেই তিনি অ্যারিজোনার টেম্পেতে মটোরোলার থটবিয়ামের মহাব্যবস্থাপক হিসাবে কাজ করেছিলেন। ২০০৩ সালের জানুয়ারি মাসে মোটোরোলার সিটিও ঘোষণা করা হলে, ওয়ারিয়র বরিষ্ঠ সহ-সভাপতি হিসেবে নিযুক্ত হন এবং ২০০৫ সালে তিনি কার্যনির্বাহী সহ-সভাপতি হিসাবে পদোন্নতি পান।

সিটিও হিসাবে ওয়ারিয়রের আমলে, মোটোরোলা মার্কিন যুক্তরাষ্ট্রের রাষ্ট্রপতি দ্বারা ২০০৪ ন্যাশনাল মেডেল অফ টেকনোলজিতে ভূষিত হয়েছিল, উক্ত সময়ে এই সংস্থাটি প্রথমবারের মতো এই সম্মানটি পেয়েছিল। উক্ত সময়ের মধ্যে তিনি "বিরামবিহীন গতিশীলতা"-এর প্রবক্তা ছিলেন, যেটি একজন ব্যক্তির জীবনের সমস্ত দিক জুড়ে বিরামবিহীন যোগাযোগের ধারণা। কিন্তু এই স্বপ্নটি পুরোপুরি বাস্তবায়িত হয়নি এবং অবশেষে মোটরোলা বিপণনের উপস্থাপনা থেকে এই ধারণাটি বাদ দিয়ে দিয়েছিলেন। ২০০৭ সালের ৪ঠা ডিসেম্বর তারিখে, তিনি মোটোরোলা ছেড়ে সিসকো সিস্টেমসের সিটিওতে পরিণত হন। ২০১৫ সালের জুন মাসে, তিনি ঘোষণা করেছিলেন যে তিনি সিসকো সিস্টেমস ত্যাগ করবেন। তিনি ২০১৮ সালের ১৭ই ডিসেম্বর তারিখে এনআইও ইনক থেকে পদত্যাগ করেছেন।

বোর্ডের অংশগ্রহণ 
ওয়ারিয়র ২০১৫ সালের ডিসেম্বর মাস থেকে মাইক্রোসফট কর্পোরেশনের পরিচালনা পর্ষদের একজন সদস্য ছিলেন। তিনি স্পোটিফাই বোর্ডেরও একজন সদস্য ছিলেন। তিনি ২০১৩ সাল থেকে ২০১৬ সাল পর্যন্ত গ্যাপ ইনক বোর্ডের সদস্য ছিলেন এবং ২০১৪ থেকে ২০১৬ পর্যন্ত বক্স বোর্ডের সদস্য ছিলেন।

ব্যক্তিগত জীবন 
ওয়ারিয়র মোহনদাস ওয়ারিয়রের সাথে বিবাহ বন্ধনে আবদ্ধ হয়েহেন এবং তাঁদের একটি পুত্র রয়েছে।

তথ্যসূত্র

বহিঃসংযোগ 

    
 প্রোফাইল

জন্মের বছর অনুপস্থিত (জীবিত ব্যক্তি)
জীবিত ব্যক্তি
মার্কিন হিন্দু
ভারতীয় বংশোদ্ভূত মার্কিন ব্যবসায়ী
ভারতীয় নারী রসায়নবিদ
২১শ শতাব্দীর মার্কিন নারী
২১শ শতাব্দীর ভারতীয় নারী ব্যবসায়ী
ভারতীয় বংশোদ্ভূত মার্কিন ব্যক্তি
২০শ শতাব্দীর মার্কিন নারী
২০শ শতাব্দীর ভারতীয় নারী ব্যবসায়ী
২০শ শতাব্দীর ভারতীয় ব্যবসায়ী
২০শ শতাব্দীর ভারতীয় রসায়নবিদ
২০শ শতাব্দীর ভারতীয় প্রকৌশলী
২০শ শতাব্দীর ভারতীয় নারী বিজ্ঞানী
২১শ শতাব্দীর ভারতীয় ব্যবসায়ী
২১শ শতাব্দীর ভারতীয় নারী বিজ্ঞানী
ভারতীয় রাসায়নিক প্রকৌশলী
মার্কিন যুক্তরাষ্ট্রে ভারতীয় অভিবাসী
আইআইটি দিল্লির প্রাক্তন শিক্ষার্থী
ভারতীয় নারী প্রকৌশলী
অমৃতা প্যাটেল

অমৃতা প্যাটেল হলেন একজন ভারতীয় ব্যবসায়ী, যিনি একজন পরিবেশবিদ এবং সমবায় দুগ্ধ খাতের সাথে সংযুক্ত রয়েছেন। তিনি ১৯৯৯ সাল থেকে ২০১৪ সাল পর্যন্ত জাতীয় দুগ্ধ উন্নয়ন বোর্ডের নেতৃত্বে ছিলেন, যা বিশ্বের বৃহত্তম দুগ্ধ উন্নয়ন কর্মসূচী অপারেশন বন্যার নেতৃত্ব দিয়েছে। তিনি আরও বেশ কয়েকটি সংস্থার সভাপতিত্ব করেছেন এবং বোর্ডের ব্যাংকের সদস্য ছিলেন। ২০০১ সালে তিনি পদ্মভূষণ পুরস্কার পেয়েছিলেন।

প্রারম্ভিক জীবন 
অমৃতা প্যাটেল ১৯৪৩ সালের ১৩ই নভেম্বর তারিখে তৎকালীন ব্রিটিশ ভারতের নতুন দিল্লির সফদরজং রোডের একটি বাসায় জন্মগ্রহণ করেছিলেন। তিনি একজন সরকারী কর্মচারী ছিলেন। তিনি রাজনীতিবিদ হিরুভাই এম. প্যাটেল এবং সবিতা বেনের কন্যা। তিনি তাঁর বাবা মায়ের পাঁচ কন্যার মধ্যে কনিষ্ঠ। তাঁর বাবা অবসর গ্রহণের পরে, তাঁর পরিবার ১৯৫৯ সালে গুজরাটের আনন্দে ফিরে আসেন। তিনি মুম্বই থেকে উচ্চ শিক্ষা লাভ করেন এবং ভেটেরিনারি সায়েন্স এবং পশুপালন বিভাগ হতে স্নাতক সম্পন্ন করেছেন। ১৯৬৫ সালে তিনি আমুল নামে একটি দুগ্ধ সমবায়-এ যোগদান করেন এবং ভার্গিস কুরিয়েনের অধীনে প্রশিক্ষণ গ্রহণ করেছিলেন।

পেশা 
আমুলের সাথে চার দশক কাজ করার পরে, তিনি ১৯৯৮ সাল থেকে ২০১৪ সাল পর্যন্ত জাতীয় দুগ্ধ উন্নয়ন বোর্ডের (এনডিডিবি) সভাপতির দায়িত্ব পালন করেছিলেন। এনডিডিবির ব্যবস্থাপনা পরিচালক হিসাবে, তিনি বিশ্বের বৃহত্তম দুগ্ধ উন্নয়ন কর্মসূচী চালনায় গুরুত্বপূর্ণভাবে নেতৃত্ব দিয়েছিলেন। তিনি দিল্লির মাদার ডেয়ারি চেয়ারপারসনও হয়েছিলেন; আন্তর্জাতিক ডেইরি ফেডারেশনের ভারতীয় জাতীয় কমিটির সভাপতি এবং পরে হিমাচল প্রদেশ সরকারের পরিকল্পনা কমিশনের একজন সদস্য হয়েছিলেন। তিনি ভারতীয় রিজার্ভ ব্যাংক এবং ন্যাশনাল ব্যাংক ফর এগ্রিকালচার অ্যান্ড পল্লী উন্নয়ন বোর্ডের (এনএবিএআরডি) সদস্য ছিলেন। তিনি পরিবেশ ও বাস্তুশাসন সুরক্ষার পক্ষে কাজ করেছেন। তিনি বাস্তুশাস্ত্র বিষয়ে কাজ করা ফাউন্ডেশন ফর ইকোলজিকাল সিকিউরিটির চেয়ারম্যান ছিলেন।

সম্মাননা 

দুগ্ধ খাতের উন্নয়ন ও পরিচালনায় তাঁর অবদানের জন্য তিনি অনেক পুরস্কার পেয়েছেন, এর মধ্যে আছে ফিনান্সিয়াল এক্সপ্রেস আজীবন সম্মাননা পুরস্কার, জাতি গঠনের জন্য জওহরলাল নেহরু জন্মশতবর্ষ পুরস্কার (১৯৯৯-২০০০), ওয়ার্ল্ড ডেইরি এক্সপোর ইন্টারন্যাশনাল বর্ষসেরা আন্তর্জাতিক ব্যক্তি (১৯৯৭), ডেইরি অ্যাসোসিয়েশন ফেলোশিপ, কৃষিমিত্র পুরস্কার, ফুয়েল ইনজেকশন ইঞ্জিনিয়ারিং সংস্থা থেকে ফাউন্ডেশন জাতীয় পুরস্কার, সহকারিতা বন্ধু পুরস্কার, বোরলগ পুরস্কার (১৯৯১), ইন্দিরা গান্ধী পর্যাবরণ পুরস্কার (২০০৫), মাহিন্দ্রা সমৃদ্ধি কৃষ্ণ শিরোমণি সম্মাননা (আজীবন সম্মানয়া পুরস্কার, ২০১৬) ইত্যাদি।

২০০১ সালে ভারত সরকার তাঁকে তৃতীয় সর্বোচ্চ বেসামরিক পুরস্কার পদ্মভূষণ প্রদান করেছিল।

তথ্যসূত্র 

১৯৪৩-এ জন্ম
জীবিত ব্যক্তি
২১শ শতাব্দীর ভারতীয় নারী ব্যবসায়ী
২০শ শতাব্দীর ভারতীয় নারী ব্যবসায়ী
২০শ শতাব্দীর নারী শিক্ষাবিদ
গুজরাতের নারী ব্যবসায়ী
বাণিজ্য ও শিল্পে পদ্মভূষণ প্রাপক
গুজরাতের ব্যবসায়ী
২০শ শতাব্দীর ভারতীয় ব্যবসায়ী
২১শ শতাব্দীর ভারতীয় ব্যবসায়ী
ভারতীয় বাস্তুবিদ
ভারতীয় পরিবেশবিদ
সুলজ্জা ফিরোদিয়া মোটওয়ানী

সুলজ্জা ফিরোদিয়া মোটওয়ানী (জন্ম: ২৬শে আগস্ট ১৯৭০) হলেন একজন ভারতীয় উদ্যোক্তা এবং সমাজসেবী। তিনি বর্তমানে কাইনেটিক ইঞ্জিনিয়ারিং লিমিটেডের ভাইস চেয়ারপারসন এবং কাইনেটিক গ্রিন এনার্জি অ্যান্ড পাওয়ার সলিউশন লিমিটেডের প্রতিষ্ঠাতা ও সিইও। দ্য কাইনেটিক গ্রুপ-টি তার মেয়াদে অসাধারণ প্রসার লাভ করেছে। নিছক মোপেড প্রস্তুতকারক হিসাবে শুরু করলেও এটি বর্তমানে মোপেড, মোটরযুক্ত স্কুটার থেকে শুরু করে মোটরসাইকেল পর্যন্ত সমস্ত দুই চাকার গাড়ি সরবরাহ করে থাকে। তিনি সম্প্রতি গ্রুপ কার্যক্রমগুলো স্বয়ংচালিত সিস্টেম এবং সবুজ শক্তিতে প্রসারিত করতে পুনর্গঠন করেছেন। সর্বাধিক উল্লেখযোগ্যভাবে, তিনি কাইনেটিক গ্রিন এনার্জি এবং পাওয়ার সলিউশন নামে একটি সংস্থা প্রতিষ্ঠা করেছেন, যার লক্ষ্য হ'ল সবুজ গতিশীলতা এবং বৈদ্যুতিক যানবাহনে বিশেষজ্ঞ হওয়া এবং বৈদ্যুতিন অটো, বাগি এবং ছোট বৈদ্যুতিন ট্যাক্সি চালু করার মাধ্যমে এই প্রযুক্তি জনগণের কাছে পৌঁছে দেওয়া।

প্রারম্ভিক জীবন  
সুলজ্জা ফিরোদিয়া ১৯৭০ সালের ২৬শে আগস্ট তারিখে জন্মগ্রহণ করেছেন। তিনি ১৯৯০ সালে পুনে বিশ্ববিদ্যালয়ের বৃহন্ মহারাষ্ট্র মহাবিদ্যালয় কলেজ অফ কমার্স থেকে বাণিজ্য বিষয়ে স্নাতক শেষ করেছেন। তিনি পিটসবার্গের কার্নেগি মেলন বিশ্ববিদ্যালয় থেকে এমবিএর ধারণ করেছেন। তিনি প্রয়াত শ্রী এইচকে ফিরোদিয়ার নাতনী, যিনি কাইনেটিক ইঞ্জিনিয়ারিংয়ের প্রতিষ্ঠাতা এবং ফিরোদিয়া গ্রুপের প্রতিষ্ঠাতা ও বর্তমান চেয়ারম্যান পদ্মশ্রী অরুণ ফিরোদিয়ার মেয়ে। তাঁর পড়াশুনার পুরো সময় জুড়েই তিনি ক্রম তালিকার ওপরদিকে থাকতেন। এসএসসি পরীক্ষায় তাঁর নাম তালিকার উপর দিকেই ছিল এবং এইচএসসি পরীক্ষায় তিনি রাজ্যে শীর্ষে ছিলেন।

ব্যক্তিগত জীবন 
সুলজ্জা ফিরোদিয়া মনীষ মোটওয়ানীর সাথে বিবাহ বন্ধনে আবদ্ধ হয়েছিলেন; তাঁদের সোহালী নামে একটি ১৫ বছরের কন্যা সন্তান রয়েছে। তিনি সকলকে কসরত করতে উৎসাহ প্রদান করেন। এছাড়াও তিনি একজন ম্যারাথন দৌড়বীর। তিনি ক্রীড়া জগতে ব্যাডমিন্টন খেলা সম্পর্কে বেশ উৎসাহী একজন ব্যক্তিত্ব। তিনি স্কিইং, স্কাই ডাইভিং এবং স্কুবা ডাইভিংয়ের মতো দুঃসাহসী খেলাধুলারও পছন্দ করেন।

পেশা 
কাইনেটিক মোটর কোম্পানিতে যোগদানের আগে,  তিনি ক্যালিফোর্নিয়ায় অবস্থিত একটি বিনিয়োগ বিশ্লেষণ সংস্থা বিএআরআরএ ইন্টারন্যাশনালের সাথে চার বছর যাবত কাজ করেছিলেন। তিনি ভারতে কাইনেটিক মোটর কোম্পানির কার্যক্রম পরিচালনায় মুখ্য ভূমিকা পালন করেছিলেন। সুলজ্জা কোম্পানির জন্য নতুন কৌশল নকশা করা এবং তা বাস্তবায়নে প্রধান ভূমিকা পালন করেছিলেন। তিনি কাইনেটিক মোটর কোম্পানির পরিচালক এবং কাইনেটিক গ্রিন এনার্জি লিমিটেড-এ ভূমিকা পালন করছেন। তিনি গ্রুপের সামগ্রিক ব্যবসায়িক উন্নয়নমূলক কর্মকাণ্ডের দায়িত্বে আছেন।

তথ্যসূত্র

বহিঃসংযোগ 

 ভারতীয় উদ্যোক্তা: সুলজ্জা ফিরোদিয়া মোতওয়ানি 

সাবিত্রীবাই ফুলে পুণে বিশ্ববিদ্যালয়ের প্রাক্তন শিক্ষার্থী
জীবিত ব্যক্তি
১৯৭০-এ জন্ম
২১শ শতাব্দীর ভারতীয় নারী ব্যবসায়ী
ভারতীয় জনহিতৈষী
মহারাষ্ট্রের নারী ব্যবসায়ী
২০শ শতাব্দীর ভারতীয় ব্যবসায়ী
২০শ শতাব্দীর ভারতীয় নারী ব্যবসায়ী
২১শ শতাব্দীর ভারতীয় ব্যবসায়ী
জিয়া মোদী

জিয়া মোদী (জন্ম: ১৯শে জুলাই ১৯৫৬) হলেন একজন ভারতীয় কর্পোরেট আইনজীবী এবং ব্যবসায়ী। তিনি কর্পোরেট সংযুক্তি ও অধিগ্রহণ আইন, নিরাপত্তা আইন, বেসরকারী ইক্যুইটি এবং প্রকল্পের অর্থ সম্পর্কিত একজন যোগ্য ব্যক্তি হিসাবে বিবেচিত হন। জিয়া হলেন ভারতের প্রাক্তন অ্যাটর্নি জেনারেল সোলি সোরাবজির কন্যা এবং ধর্ম অনুসারে তিনি বাহাই।

ভারতের শীর্ষস্থানীয় আইন সংস্থাগুলোর মধ্যে এজেডবি অ্যান্ড পার্টনারস-এর প্রতিষ্ঠাতা অংশীদার জিয়া ভারতের অন্যতম শীর্ষস্থানীয় কর্পোরেট অ্যাটর্নি। আইনি বিশ্বে তাঁর অবদানের জন্য তিনি ভারতে এবং আন্তর্জাতিকভাবে স্বীকৃত হয়েছেন। তিনি জেনারেল ইলেকট্রিক, টাটা কন্‌সাল্টেন্সি সার্ভিসেস, রিলায়েন্স ইন্ডাস্ট্রিজ, আদিত্য বিড়লা গ্রুপ এবং বেদান্ত গ্রুপের সাথে কাজ করেছেন। তিনি কোহলবার্গ ক্রাভিস রবার্টস, বাইন ক্যাপিটাল এবং ওয়ারবার্গ পিনকাস সহ বড় বড় প্রাইভেট ইক্যুইটি হাউসের পরামর্শ প্রদান করেন। তিনি ২০১৮ এবং ২০১৯ সালে ফরচুন ইন্ডিয়া দ্বারা প্রকাশিত সবচেয়ে ক্ষমতাধর নারী উদ্যোক্তাদের মধ্যে ১ নম্বরে রয়েছেন।

শিক্ষা 
মোদির মুম্বাইয়ের এলফিনস্টোন কলেজ থেকে তার স্কুল জীবনের পড়াশোনা সম্পন্ন করেছেন। তিনি ক্যামব্রিজের সেলউইন কলেজে আইন বিভাগে পড়াশোনা করেছেন। অতঃপর ১৯৭৯ সালে, হার্ভার্ড ল স্কুল থেকে মাস্টার্স ডিগ্রী অর্জন করেছিলেন।

কর্মজীবন
তিনি নিউ ইয়র্ক স্টেট বার পরীক্ষা পাস করার পর নিউ ইয়র্ক রাজ্যে একজন অ্যাটর্নি হিসাবে কাজ করার যোগ্যতা অর্জন করেছিলেন। ভারতে ফিরে আসার আগে তিনি নিউইয়র্ক সিটিতে বেকার ও ম্যাককেঞ্জির সাথে পাঁচ বছর কাজ করেছিলেন। তাঁর স্বামী, ব্যবসায়ী জয়দেব মোদী, ডেল্টা কর্পের চেয়ারম্যান ছিলেন। তাঁরা মহারাষ্ট্রের মুম্বইয়ে বসবাস করেন এবং তাঁদের তিন মেয়ে (অঞ্জলি, আরতি এবং অদিতি) রয়েছে।

তিনি ১৯৮৪ সালে মুম্বইয়ে নিজস্বভাবে আইন অনুশীলন শুরু করেছিলেন, তিনি এজেডবি অ্যান্ড পার্টনারস গঠনের জন্য অন্যান্য সংস্থাগুলোর সাথে দুবার সংহত হয়েছিলেন; এটি এখন ভারতের অন্যতম বড় আইন সংস্থা, যেখানে তিনি ম্যানেজিং পার্টনার হিসেবে কাজ করেন। তিনি ফোর্বসের "পাওয়ার উইমেন ইন বিজনেস"-এর তালিকাতে এবং ফরচুন ইন্ডিয়া প্রকাশিত শীর্ষস্থানীয় ৫০ জন সবচেয়ে ক্ষমতাধর মহিলা তালিকায় স্থান পেয়েছেন।

কৃতিত্ব 
জিয়া মোদী ২০১৯ সালে অ্যাক্রিটাস স্টার দ্বারা প্রকাশিত বিশ্বব্যাপী শীর্ষ ১৩ জন নারী অ্যাক্রিটাস স্টার-এর মধ্যে একজন ছিলেন। এছাড়াও তিনি "শীর্ষস্থানীয় আইনজীবী" হিসাবে স্বীকৃতি লাভ করেছেন। তিনি ২০১৫ সালে, ইউরোমনি এশিয়া উইমেন ইন বিজনেস আইন পুরস্কার অনুষ্ঠান আজীবন সম্মাননা অর্জন করেছিলেন।

তথ্যসূত্র 

১৯৫৬-এ জন্ম
মুম্বইয়ের ব্যবসায়ী
জীবিত ব্যক্তি
২১শ শতাব্দীর ভারতীয় নারী ব্যবসায়ী
২০শ শতাব্দীর ভারতীয় নারী আইনজীবী
২১শ শতাব্দীর ভারতীয় নারী আইনজীবী
২১শ শতাব্দীর ভারতীয় আইনজীবী
২০শ শতাব্দীর ভারতীয় আইনজীবী
মহারাষ্ট্রের নারী ব্যবসায়ী
হার্ভার্ড ল স্কুলের প্রাক্তন শিক্ষার্থী
২০শ শতাব্দীর ভারতীয় নারী ব্যবসায়ী
২০শ শতাব্দীর ভারতীয় ব্যবসায়ী
২১শ শতাব্দীর ভারতীয় ব্যবসায়ী
কিরণ মজুমদার-শ

কিরণ মজুমদার-শ (জন্ম: ২৩শে মার্চ ১৯৫৩) হলেন একজন ভারতীয় কোটিপতি উদ্যোক্তা। তিনি ভারতের বেঙ্গালুরুতে অবস্থিত একটি বায়োটেকনোলজি সংস্থা বায়োকন লিমিটেডের চেয়ারম্যান ও ব্যবস্থাপনা পরিচালক এবং ইন্ডিয়ান ইনস্টিটিউট অব ম্যানেজমেন্ট বেঙ্গালুরু-এর প্রাক্তন চেয়ারপারসন।

প্রাথমিক জীবন এবং শিক্ষা 
কিরণ মজুমদার ১৯৫৩ সালের ২৩শে মার্চ তারিখে ভারতের মহারাষ্ট্র রাজ্যের পুনেতে জন্মগ্রহণ করেছেন। তাঁর বাবা মা উভয়েই বাঙালি। তিনি ১৯৬৮ সালে বেঙ্গালুরুর বিশপ কটন গার্লস হাই স্কুল হতে স্কুল জীবনের পড়াশোনা সম্পন্ন করেছেন। এরপরে তিনি বেঙ্গালুরুর মাউন্ট কারমেল কলেজ (যেটি একটি মহিলা কলেজ, যা বেঙ্গালুরু বিশ্ববিদ্যালয়ের অধিভুক্ত হিসাবে প্রাক-বিশ্ববিদ্যালয় পড়াশোনা প্রদান করে)-এ ভর্তি হয়েছিলেন। তিনি সেখানে জীববিজ্ঞান এবং প্রাণিবিদ্যা বিষয় নিয়ে পড়াশোনা করেছিলেন, ১৯৭৩ সালে প্রাণিবিদ্যায় স্নাতক ডিগ্রি নিয়ে বেঙ্গালুরু বিশ্ববিদ্যালয় থেকে স্নাতক সম্পন্ন করেছেন। মজুমদার আশা করেছিলেন তিনি মেডিকেল স্কুলে যাবেন, কিন্তু তিনি বৃত্তি পাননি।

তাঁর বাবা, রাসেন্দ্র মজুমদার হলেন ইউনাইটেড ব্রুয়ারিজের হেড ব্রিউমাস্টার। তিনি তাকে গাঁজন বিজ্ঞান বিষয়টি নিয়ে পড়াশোনা করার পরামর্শ দিয়েছিলেন এবং একটি ব্রিউমাস্টার হতে প্রশিক্ষণ দিয়েছিলেন, এটি মহিলাদের জন্য একটি অত্যন্ত অপ্রচলিত ক্ষেত্র ছিল। মজুমদার অস্ট্রেলিয়ার মেলবোর্ন বিশ্ববিদ্যালয়ের অধীনে বল্লারাট কলেজে মল্টিং এবং ব্রিউইং বিষয়ে পড়াশুনা করতে গিয়েছিলেন। ১৯৭৪ সালে, তিনি একমাত্র মহিলা ছিলেন, যিনি ব্রিউইং কোর্সে ভর্তি হয়েছিএম এবং তার ক্লাসে শীর্ষ স্থান অধিকার করেছিলেন। তিনি ১৯৭৫ সালে মাস্টার ব্রিউয়ার ডিগ্রি অর্জন করেছিলেন।

বায়োকন 
কিরণ মজুমদার সরে যাওয়ার পূর্বে তিনি আয়ারল্যান্ডের কর্কের বায়োকন বায়োকেমিক্যালস লিমিটেডের প্রতিষ্ঠাতা লেসেলি অচিনক্লসের সাথে দেখা করেছিলেন। অচিনক্লসের সংস্থা মদ, খাদ্য প্রক্রিয়াকরণ এবং টেক্সটাইল শিল্পে ব্যবহারের জন্য এনজাইম তৈরি করতো। অচিনক্লস একটি ভারতীয় উদ্যোগী প্রতিষ্ঠা করতে সহায়তা করার জন্য একজন ভারতীয় উদ্যোক্তার সন্ধান করেছিলেন।  মজুমদার এই শর্তে এই কাজটি করতে সম্মত হন যে, তিনি যদি ছয় মাস পরে চালিয়ে না যেতে চান তবে তাঁকে যে চাকরি করে যাচ্ছিলেন তার সাথে তুলনামূলকভাবে ব্রিউমাস্টারের পদ দিতে হবে।

পুরস্কার ও সম্মাননা
২০১৪ সালে, তিনি বিজ্ঞান এবং রসায়নের অগ্রগতিতে অসামান্য অবদানের জন্য ওথমার স্বর্ণপদক পেয়েছিলেন। তিনি ফিনান্সিয়াল টাইমসের শীর্ষস্থানীয় ৫০ জন নারীর তালিকায় রয়েছেন। ২০১৯ সালে, তিনি ফোর্বস দ্বারা বিশ্বের ৬৫ তম ক্ষমতাধর নারী হিসাবে তালিকাভুক্ত হয়েছেন। তিনি এর আগে বিশ্বের সর্বাধিক ক্ষমতাধর মহিলাদের তালিকায় স্থান পেয়েছিলেন - ২০১৬ এবং ২০১৭ সালে যথাক্রমে ৭৭তম এবং ৭১তম স্থান অধিকার করেছিলেন।

তথ্যসূত্র 

জীবিত ব্যক্তি
১৯৫৩-এ জন্ম
২১শ শতাব্দীর ভারতীয় নারী ব্যবসায়ী
কর্নাটকের নারী ব্যবসায়ী
গুজরাতি ব্যক্তি
বিজ্ঞান ও প্রকৌশলে পদ্মভূষণ প্রাপক
বাণিজ্য ও শিল্পে পদ্মশ্রী প্রাপক
২০শ শতাব্দীর ভারতীয় নারী বিজ্ঞানী
২০শ শতাব্দীর ভারতীয় ব্যবসায়ী
বেঙ্গালুরুর বিজ্ঞানী
২১শ শতাব্দীর জনহিতৈষী
ভারতীয় শতকোটিপতি
নারী শতকোটিপতি
২১শ শতাব্দীর ভারতীয় নারী বিজ্ঞানী
২১শ শতাব্দীর ভারতীয় ব্যবসায়ী
২০শ শতাব্দীর ভারতীয় নারী ব্যবসায়ী
নিক্কেই এশিয়া পুরস্কার বিজয়ী
মাউন্ট কারমেল কলেজ, বেঙ্গালুরুর প্রাক্তন শিক্ষার্থী
২১শ শতাব্দীর ভারতীয় জীববিজ্ঞানী
শাহনাজ হোসেন

শাহনাজ হোসেন ভারতে দ্য শাহনাজ হোসেন গ্রুপের প্রতিষ্ঠাতা, চেয়ারপারসন ও ব্যবস্থাপনা পরিচালক। তিনি ভেষজ সৌন্দর্য যত্ন আন্দোলনে অগ্রগামী ভূমিকা পালন করেছেন। তিনি আয়ুর্বেদের ভারতীয় ভেষজ ঐতিহ্য বিশ্বব্যাপী প্রচারের জন্য আন্তর্জাতিক প্রশংসা পেয়েছেন। ২০০৬ সালে, তিনি বাণিজ্য ও শিল্পের ক্ষেত্রে অবদানের জন্য ভারত সরকার কর্তৃক চতুর্থ সর্বোচ্চ বেসামরিক পুরস্কারের সম্মানজনক পদ্মশ্রী দ্বরা ভূষিত হয়েছেন।

হার্ভার্ড বিজনেস স্কুল কর্তৃক, বাণিজ্যিক বিজ্ঞাপন ছাড়াই তাঁর আন্তর্জাতিক ব্র্যান্ড প্রতিষ্ঠার সাফল্যে পাওয়ার গল্পটি বলতে, তাঁকে আমন্ত্রণ জানানো হয়েছিল। এটি হার্ভার্ড কেস স্টাডিতেও পরিণত হয়েছে, যা এর পাঠ্যক্রমের অন্তর্ভুক্ত রয়েছে। তিনি ম্যাসাচুসেট্‌স ইনস্টিটিউট অব টেকনোলজি (এমআইটি), অক্সফোর্ড বিশ্ববিদ্যালয় এবং লন্ডন স্কুল অব ইকোনমিক্সের শিক্ষার্থীদের জন্য বক্তৃতাও দিয়েছেন। রাষ্ট্রপতি বারাক ওবামা দ্বারা আয়োজিত উদ্যোক্তাদের জন্য বিশ্ব সম্মেলনেও শাহনাজ ভারতের প্রতিনিধিত্ব করেছেন। ১৯৯৬ সালে, তিনি সাকসেস ম্যাগাজিনে "বিশ্বের সর্বকালের সেরা নারী উদ্যোক্তা" পুরস্কার লাভ করেছেন। তিনি কান চলচ্চিত্র উৎসবের লাল গালিচায় (রেড কার্পেট) হেঁটেছেন এবং বিশিষ্ট ব্রিটিশ সংসদে হাউস অফ লর্ডস এবং হাউস অফ কমন্সে বক্তৃতা প্রদান করেছেন।

ব্যক্তিগত জীবন 
শাহনাজ বেগ হিসেবে জন্মগ্রহণকারী, তিনি এলাহাবাদ হাইকোর্টের প্রাক্তন প্রধান বিচারপতি বিচারপতি নাসির উল্লাহ বেগ (যিনি হায়দরাবাদ সেনাবাহিনীর সর্বাধিনায়ক ছিলেন) এবং  সৈয়দা বেগমের কন্যা। তাঁর দাদা বিচারপতি সামিউল্লাহ বেগ ছিলেন যুক্তরাজ্যের একজন প্রখ্যাত রাজনীতিবিদ, যিনি পরে হায়দরাবাদ হাইকোর্টের প্রধান বিচারপতি হিসাবে দায়িত্ব পালন করেছিলেন। তাঁর চাচা মির্জা হামেদুল্লাহ বেগ ছিলেন ভারতের প্রাক্তন প্রধান বিচারপতি।

শিক্ষা ও কর্মজীবন
শাহনাজ এলাহাবাদের সেন্ট. মেরি কলেজ থেকে পড়াশোনা করেছেন। তিনি অল্প বয়সে নাসির হোসেনের সাথে বিবাহ বন্ধনে আবদ্ধ হয়েছিলেন, তাঁদের দুটি সন্তান রয়েছে। তিনি ইরানে আয়ুর্বেদ বিষয়ে অধ্যয়ন করেছেন এবং উক্ত সময়ে নাসির হোসেন তেহরানে কাজ করতেন। তারপরে তিনি পশ্চিমের শীর্ষস্থানীয় প্রতিষ্ঠান যেমন হেলেনা রুবিনস্টাইন, শোয়ার্জকপ্ফ, ক্রিস্টিন ভাল্মি, ল্যানকম এবং কোপেনহেগেনের চর্বিহীন কসমেটিক থেরাপি এবং প্রসাধনী বিষয়ে প্রশিক্ষণ শেষ করেছিলেন। তিনি ভারতে ফিরে এসে নিজের বাড়ি নতুন দিল্লিতে উইমেন ওয়ার্ল্ড শুরু করেছিলেন। তৎকালীন ভারতের প্রধানমন্ত্রী ইন্দিরা গান্ধী প্রায়শই তাঁর সাথে দেখা করতেন।

নাসির ১৯৯৯ সালে হৃৎযন্ত্রের ক্রিয়া বন্ধ হওয়ার কারণে মারা যান। তাঁদের ছেলে সমীর হোসেন ২০০৮ সালে পাটনায় আত্মহত্যা করেছিলেন। তাঁদের মেয়ে নেলোফার কারিমম্ভয় তাঁর উত্তরাধিকারকে এগিয়ে নিয়ে যাচ্ছেন। নেলোফার শাহনাজ হোসেনের জীবনী "শিখা" রচনা করেছেন।

পুরস্কার 
শাহনাজ হোসেন সৌন্দর্য শিল্পে তাঁর অবদানের জন্য বেশ কয়েকটি স্বনামধন্য আন্তর্জাতিক এবং জাতীয় পুরস্কার লাভ করেছেন।

তথ্যসূত্র 

জন্মের বছর অনুপস্থিত (জীবিত ব্যক্তি)
জীবিত ব্যক্তি
ভারতীয় মুসলিম
২১শ শতাব্দীর ভারতীয় নারী ব্যবসায়ী
উত্তরপ্রদেশের নারী ব্যবসায়ী
বাণিজ্য ও শিল্পে পদ্মশ্রী প্রাপক
২০শ শতাব্দীর ভারতীয় নারী ব্যবসায়ী
২০শ শতাব্দীর ভারতীয় ব্যবসায়ী
২১শ শতাব্দীর ভারতীয় ব্যবসায়ী
১৯৩১-এ জন্ম
নায়না লাল কিদওয়াই

নায়না লাল কিদওয়াই (জন্ম: ১৯৫৭) হলেন একজন ভারতীয় ব্যাংকার, চার্টার্ড অ্যাকাউন্ট্যান্ট এবং ব্যবসায়িক নির্বাহী। তিনি পূর্বে গ্রুপের জেনারেল ম্যানেজার এবং এইচএসবিসি ভারত শাখার প্রধান ছিলেন। তিনি ফেডারেশন অফ ইন্ডিয়ান চেম্বারস অফ কমার্স অ্যান্ড ইন্ডাস্ট্রির (এফআইসিসিআই) সভাপতিও ছিলেন।

পেশা 
কিদওয়াই দিল্লি বিশ্ববিদ্যালয়ের অধীনে লেডি শ্রী রাম কলেজ ফর উইমেন (১৯৭৭ সালের ব্যাচ) থেকে অর্থনীতি বিভাগ হতে স্নাতক এবং ১৯৮২ সালে হার্ভার্ড বিজনেস স্কুল থেকে এমবিএ করেছেন। কিদওয়াই হার্ভার্ড বিজনেস স্কুল থেকে স্নাতক সম্পন্ন করা প্রথম ভারতীয় মহিলা ছিলেন। এছাড়াও ভারতে বিদেশী ব্যাংকের কার্য পরিচালনা করা প্রথম নারী ছিলেন। তিনি একজন যোগ্য রাজকীয় সনদপ্রাপ্ত হিসাববিদ।

১৯৮২ সাল থেকে ১৯৯৪ সাল পর্যন্ত তিনি এএনজেড গ্রিন্ডলেজ ব্যাংকে কাজ করেছিলেন, যেখানে তাঁর কাজ ছিল বিনিয়োগ ব্যাংকের প্রধান হিসেবে, গ্লোবাল এনআরআই সার্ভিসের প্রধান হিসেবে এবং পশ্চিম ভারতের প্রধান হিসেবে, খুচরা ব্যাংক দেখা। ১৯৯৪ সাল থেকে ২০০২ সাল পর্যন্ত কিদওয়াই মরগান স্ট্যানলি ইন্ডিয়া এবং জেএম মরগান স্ট্যানলি বিনিয়োগ প্রধান হিসাবে দায়িত্ব পালন করেছিলেন। তিনি ১৯৮২ থেকে ১৯৯৪ সাল পর্যন্ত স্ট্যান্ডার্ড চার্টার্ড ব্যাংকে এবং ১৯৮৪ থেকে ১৯৯১ সাল পর্যন্ত রিটেইল ব্যাংকের প্রধান ম্যানেজার হিসাবে দায়িত্ব পালন করেছেন। ১৯৮৯ সাল থেকে ১৯৯১ সাল পর্যন্ত কিদওয়াই ইনভেস্টমেন্ট ব্যাংক ইন্ডিয়ার প্রধান ম্যানেজার ছিলেন এবং ১৯৮৭ সাল থেকে ১৯৮৯ সাল পর্যন্ত ইনভেস্টমেন্ট ব্যাংকের উত্তর ভারতের পরিচালক ছিলেন। কিদওয়াই ১৯৮৪ সাল থেকে ১৯৮৭ সাল পর্যন্ত বোম্বে-এ অবস্থিত বিনিয়োগ ব্যাংকের ওয়েস্ট ইন্ডিয়ার ম্যানেজার হিসাবেও দায়িত্ব পালন করেছেন। ১৯৭৭ সাল থেকে ১৯৮০ পর্যন্ত তিনি প্রাইস ওয়াটারহাউস এন্ড কো- এ কাজ করেছিলেন।

তিনি বর্তমানে ম্যাক্স ফিনান্সিয়াল সার্ভিসেস লিমিটেডের চেয়ারম্যান। এইচএসবিসি অ্যাসেট ম্যানেজমেন্ট (ইন্ডিয়া) প্রাইভেট লিমিটেড এবং এইচএসবিসি ইনভেস্ট্রিটেক্ট (ইন্ডিয়া) লিমিটেডের চেয়ারম্যানের দায়িত্ব পালন করার পাশাপাশি, তার অন্যান্য পদগুলোর মধ্যে নেসলে এসএ এবং অল্টিকো ক্যাপিটাল পার্টনার্সের চেয়ারম্যান অন্যতম। তিনি এনসিএইআর-এর পরিচালনা পর্ষদ, ভারতের নিয়ন্ত্রক ও নিরীক্ষক জেনারেলের নিরীক্ষা উপদেষ্টা বোর্ড এবং সিআইআই এবং এফআইসিসিআইয়ের জাতীয় নির্বাহী কমিটিতে রয়েছেন। তিনি নায়ারা এনার্জি লিমিটেডের স্বতন্ত্র পরিচালক (পূর্বে এসার অয়েল লিমিটেড)

ব্যক্তিগত জীবন 
নায়না লাল কিদওয়াই পাঞ্জাবি খত্রী সম্প্রদায়ের হিন্দু পরিবারে জন্মগ্রহণ করেছেন। তিনি সুরিন্দর লালের কন্যা, যিনি একটি বীমা সংস্থার সিইও ছিলেন। কিদওয়াইয়ের মা ছিলেন থাপার গ্রুপের প্রতিষ্ঠাতা করমচাঁদ থাপারের কন্যা এবং ললিত মোহন থাপারের বোন।

পুরস্কার 
তাঁর প্রশংসনীয় কাজের জন্য, কিদওয়াই অনেক প্রশংসা অর্জন করেছেন। কিদওয়াই বাণিজ্য ও শিল্পের ক্ষেত্রে তাঁর অবদানের জন্য বিশিষ্ট পদ্মশ্রী পুরস্কার অর্জন করেছেন। ২০১৩ সালে, তিনি ব্যাংকিং খাতে অসাধারণ অবদানের জন্য এএলএল লেডিজ লীগের দিল্লি "উইমেন অফ দ্য ডেকাড অ্যাচিভার্স" পুরস্কার পেয়েছেন।

তথ্যসূত্র 

১৯৫৭-এ জন্ম
জীবিত ব্যক্তি
২১শ শতাব্দীর ভারতীয় নারী ব্যবসায়ী
দিল্লির নারী ব্যবসায়ী
দিল্লির ব্যবসায়ী
হার্ভার্ড বিজনেস স্কুলের প্রাক্তন শিক্ষার্থী
বাণিজ্য ও শিল্পে পদ্মশ্রী প্রাপক
ভারতীয় মহিলা ব্যাংকার
ভারতীয় ব্যাঙ্কার
২০শ শতাব্দীর ভারতীয় নারী ব্যবসায়ী
২০শ শতাব্দীর ভারতীয় ব্যবসায়ী
২১শ শতাব্দীর ভারতীয় ব্যবসায়ী
নগরকান্দা পৌরসভা

নগরকান্দা পৌরসভা বাংলাদেশের ঢাকা বিভাগের ফরিদপুর জেলার অন্তর্গত একটি পৌরসভা।

অবস্থান ও সীমানা

ইতিহাস 
নগরকান্দা পৌরসভা ১৬ মার্চ ১৯৯৯ সালে গঠন করা হয়।

প্রশাসনিক এলাকা

আয়তন ও জনসংখ্যা 
নগরকান্দা পৌরসভার আয়তন- ৭.৫ বর্গ কিলোমিটার। জনসংখ্যা ১৮,৯৫৭ জন।

শিক্ষা 
শিক্ষার হার : ৫৮%।

শিক্ষা প্রতিষ্ঠানঃ

দর্শনীয় স্থান

উল্লেখযোগ্য ব্যক্তিত্ব

জনপ্রতিনিধি 
বর্তমান মেয়র- মো. রায়হান উদ্দিন মিয়া

আরও দেখুন 

 ঢাকা বিভাগ
 ফরিদপুর জেলা

তথ্যসূত্র 

ফরিদপুর জেলার পৌরসভা
১৯৯৯-এ প্রতিষ্ঠিত